Jaapani Sendai maavärin ja sellele järgnenud tsunami on kindlasti paljusid astrolooge pannud uurima taevaseid seise, et näha, millised jõud selle katastroofilise loodusõnnetuse valla päästsid. Neid tegureid on muidugi väga palju. Mind huvitas, kas hetkel blogis olev teema kaugest  asteroidist TL 66-st ka sellest osa võttis. On ju tema printsiipide hulgas hävitamine ja häving. Kas ja kuipalju nüüd tema osa määrav on, selles pole veel kindlaid tõendeid leitud, pole vist ka uuritud.    Sendai maavärinas ta aga on üsna märkimisväärsel kohal. Asudes ühe minuti kaugusel Kaksikute märki sisenemisel (29.59 tau) tegi ühenduse maavärina hetke Kuuga ja asteroid Tychega. Kuu liikudes Sõnnis ta kõigepealt äratas Sedna ja lähenes TL -le. Juba mitu päeva enne toimus mitu keskmist  maavärinat, üks neist Hiinas. Koos TL-ga oli asteroid Tyche, saatuse ja juhuse jumalanna.    Vaatasin läbi rida teisi suuremaid maavärinaid, et kas TL nendes on eriliselt esile tõusnud. Haiiti (2010) TL täpne kvadratuur Jupiteriga. L´Aquila Itaalia (2009) TL jäi IC lähedale, täpseim aspekt oli Neptuuniga. Kevadel enne Hiina olümpiamänge olnud värin, selles Päike lähenes TL-le, orb jäi kolme kraadi piiresse. MC lähdale jäi TD 10. Spitaki (1988) värinas tegi Päike täpse trigooni TL-ga, Valdivia Tsiilis  (1960) oli TL täpses konjunktsioonis Chironiga Kalades. Banda Ache Indoneesia (2004) TL täpne trigoon Verteksiga.    Varasematest värinatest: San Francisco (1906) TL hetke MC lähedal. Selles värinas oli Skorpionis nelja kauge tihe stellium ja nad olid opositsioonis Veenus-Must Kuu-Marss kooslusega Sõnnis. Amburis olid kaks kauget täpselt ühenduses ning tegid opositsiooni Jupiterile. Lissabon (1755) TL konjunktsioonis Merkuuriga Skorpion/Ambur piiril, Päike aga tegi täpse opositsiooni TO 66-ga.Selles  värinas samuti tsunami tegi laastava töö.